****

Mercator skoz čas

**1. Kdaj je bilo ustanovljeno podjetje na debelo »Živila Ljubljana«?**

Zgodovina Mercatorja sega v leto 1949, ko je bilo ustanovljeno podjetje na debelo »Živila Ljubljana«.

**2. Kdaj je začela delovati družba z imenom Mercator kot trgovsko podjetje na debelo s sedežem v Ljubljani?**

Leta 1953 je začela delovati družba z imenom Mercator kot trgovsko podjetje na debelo s sedežem v Ljubljani.

**3. Katera je bila temeljna značilnost Mercatorjevega razvoja v obdobju do leta 1990?**

Temeljna značilnost Mercatorjevega razvoja v obdobju do leta 1990 je bilo interesno povezovanje manjših lokalnih trgovskih, industrijskih, kmetijskih, gostinskih in storitvenih podjetij, pri čemer so vsa podjetja ohranila pravno samostojnost.

**4. Kdaj je začetek koncernske organiziranosti (kapitalska povezava družbe s hčerinskimi družbami) in uveljavitev imena Poslovni sistem Mercator, d. d.?**

Kapitalska povezava družbe s hčerinskimi družbami je v letu 1989 predstavljala začetek koncernske organiziranosti in uveljavitev imena Poslovni sistem Mercator, d. d.

**5. Kdaj je bil Poslovni sistem Mercator registriran kot delniška družba (javna prodaja delnic) v zasebni lasti?**

Leto 1993 je zaznamovano z začetkom privatizacije z javno prodajo delnic; po obsegu in vrednosti kapitala gre za največjo privatizacijo v Srednji Evropi. V letu 1995 je bilo končano lastninsko preoblikovanje. Oktobra istega leta je bil Poslovni sistem Mercator registriran kot delniška družba v zasebni lasti.

**6. Katere so značilnosti družbe Poslovni sistem Mercator, d. d.?**

Družba Poslovni sistem Mercator, d. d, je ena največjih gospodarskih družb v Sloveniji in deluje kot matična družba Skupine Mercator. Obvladujoča družba Skupine Mercator ima tako dvojno nalogo: opravlja dejavnost trgovine in izvaja koncernske naloge za družbe v Skupini Mercator.

**7. Katero leto je prelomno v poslovanju družbe Poslovni sistem Mercator d. d. v smislu preobrata v eno najuspešnejših trgovskih podjetij v Sloveniji?**

Leto 1997 je prelomno leto v poslovanju družbe v smislu preobrata v eno najuspešnejših trgovskih podjetij v Sloveniji.

**8. Kaj je dobila družba Poslovni sistem Mercator, d. d. v letu 1997?**

Družba Poslovni sistem Mercator, d. d., ki je v letu 1997 poslovala še z izgubo in bila brez vizije, je v oktobru 1997 dobila novo upravo, s predsednikom Zoranom Jankovićem.

**9. Kaj je sprejela nova uprava (predsednik Zoran Janković, člani Aleš Čerin …) v letu 1997?**

Uprava, ki so jo sestavljali še člani Aleš Čerin, Jadranka Dakič, Stanislav Brodnjak ter Marjan Sedej, je ob svojem prihodu sprejela ambiciozen strateški razvojni načrt.

**10. Kaj je želela uprava družbe Poslovnega sistema Mercator d. d. doseči z ambicioznim strateškim razvojnim načrtom?**

Z ambicioznim strateškim razvojnim načrtom je uprava družbe Poslovnega sistema Mercator želela prekiniti negativne trende iz preteklih let ter ustvariti najboljšo trgovsko družbo v državi, primerljivo z največjimi evropskimi in svetovnimi trgovskimi verigami.

**11. Kateri procesi so se pričeli v Poslovnem sistemu Mercator, d. d. v letu 1997?**

Pričeli so se:

1. procesi notranjega prestrukturiranja ter
2. procesi, potrebni za integracijo slovenske živilske in druge trgovine.

**12. Kako so v Poslovnem sistemu Mercator, d. d. po letu 1997 želeli povečati tržni delež?**

V Poslovnem sistemu Mercator, d. d. so po letu 1997 želeli povečati tržni delež na naslednji način:

* s povečevanjem ekonomičnosti in poslovne učinkovitosti,
* z odločnim nastopom na trgu,
* s pospešenim razvojem maloprodajne mreže in tržnimi aktivnostmi.

**13. Kakšen tržni delež je Poslovni sistem Mercator, d. d. dosegel v letu 1997?**

15,4 % tržni delež je Poslovni sistem Mercator, d. d. dosegel v letu 1997.

**14. Kakšen tržni delež je Poslovni sistem Mercator, d. d. dosegel do konca leta 2003?**

42,2 % tržni delež je Poslovni sistem Mercator, d. d. dosegel do konca leta 2003.

**15. Kaj je v letu 1998 uvedel Mercator na svoje prodajne police?**

V letu 1998 je Mercator na svoje prodajne police uvedel prve izdelke Trgovske znamke Mercator.

**16. Koliko izdelkov je Mercator ponudil v letu 1998, potem ko so uvedli Trgovsko znamko Mercator?**

V letu 1998 je Mercator ponudil kupcem 6 izdelkov, potem ko so uvedli Trgovsko znamko Mercator.

**17. Katere izdelke so v Mercatorju ponudili pod trgovsko znamko Mercator v letu 1998?**

V Mercatorju so pod trgovsko znamko Mercator v letu 1998 ponudili naslednje izdelke:

* jabolčni nektar 1 l,
* pomarančni nektar 1 l,
* marelično marmelado 840 g,
* rdečo peso 650,g
* gorčico 360 g,
* paradižnikov kečap 1100 g.

**18. Koliko izdelkov Trgovske znamke Mercator ponujajo v letu 2004?**

Število izdelkov Trgovske znamke Mercator je od leta 1998 strmo naraščalo in je v letu 2004 doseglo več kot 500 izdelkov.

**19. Katere linije Trgovske znamke Mercator so obstajale v letu 2004?**

V letu 2004 so obstajale naslednje linije Trgovske znamke Mercator:

1. izdelki pod osnovno znamko Mercator (160 izdelkov za vsakdanjo uporabo v gospodinjstvu – prehrana in čistila);
2. M-linija (122 izdelkov osnovnega tekstilnega programa);
3. Lumpi (106 izdelkov za otroke do osmega leta starosti);
4. Popolna nega (36 kozmetičnih izdelkov);
5. Mizica, pogrni se! (42 izdelkov pripravljene ali delno pripravljene hrane);
6. Zdravo življenje (34 izdelkov s poudarkom na zdravem načinu življenja).

**20. Katero strategijo je Mercator zasledoval do sredine devetdesetih let[[1]](#footnote-1), ko je bil čas osamosvojitve Slovenije, delovanja tržnih zakonitosti, tuje konkurence in odliva nakupov v sosednje države?**

V Mercatorju so do sredine devetdesetih let uporabljali strategijo, ki je temeljila izključno na manjših prodajalnah.

**21. Kateri nov razvojni načrt so začeli udejanjati v Mercatorju sredi devetdesetih let?**

V Mercatorju so začeli udejanjati nov razvojni načrt, ki je temeljil na gradnji prodajaln, večjih od 500 kvadratnih metrov.

**22. S čim so pričeli v Mercatorju sredi devetdesetih let, da bi udejanili nov razvojni načrt, ki se je zgledoval po nakupovalnih centrih v Zahodni Evropi in filozofiji nakupovalnih centrov?**

Po zgledu in filozofiji nakupovalnih centrov iz Zahodne Evrope so v Mercatorju pričeli z gradnjo sodobnih nakupovalnih središč:

* v Kopru[[2]](#footnote-2),
* v Mariboru,
* v Murski Soboti,
* v Ljubljani,
* v Novem mestu,
* v Slovenj Gradcu,
* na Ravnah,
* v Novi Gorici,
* na Jesenicah,
* v Kamniku,
* v Kranju,
* v Trebnjem,
* v Celju
* in v Domžalah ter trije dodatni Mercatorjevi hipermarketi na Ptuju, v Brežicah in Kranju.

**23. Kako je v obdobju 1998 in 2000 potekala širitev in posodabljanje maloprodajne mreže?**

Vrstile so se naložbe v velike nakupovalne centre po Sloveniji in kapitalske povezave oziroma prevzemi določenih maloprodajnih trgovskih družb.

**24. Katera dva Mercatorjeva centra sta bila odprta konec leta 2000 in kateri v letu 2001?**

Konec leta 2000 sta bila odprta Mercatorjevega centra na novih trgih:

* na trgu Bosne in Hercegovine (Sarajevo) in
* na Hrvaškem (Pula).

V letu 2001 so na hrvaškem trgu odprli že drugi Mercatorjev center v Zagrebu.

**25. Kaj sta izboljšala Poslovni sistem Mercator, d. d., in Skupina Mercator v letu 2001?**

Poslovni sistem Mercator, d. d., in Skupina Mercator sta v letu 2001izboljšali vse ključne vidike poslovne uspešnosti.

**26. Kaj je postala Skupina Mercator po ustvarjenih prihodkih v letu 2001?**

Skupina Mercator je po ustvarjenih prihodkih v letu 2001 postala največja slovenska gospodarska skupina.

Poleg tega je skupina:

* ohranila vodilni položaj na domačem trgu,
* utrdila svoj tržni delež na Hrvaškem ter v Bosni in Hercegovini.

**27. S čim je pričela skupina Mercator v letu 2001?**

Skupina Mercator je v letu 2001 začela tudi s pripravami na vstop na svoj tretji strateški trg, trg Srbije in Črne gore.

**28 Kateri Mercator center se je konec leta 2002 odprl na trgu Srbije in Črne gore?**

Konec leta 2002je odprla Skupina Mercator svoj center v Beogradu.

**29. Kateri Mercator center so odprli v Dalmaciji leta 2002?**

V letu 2002 je skupina Mercator v Dalmaciji odprla prvi Mercatorjev center, in to v Splitu.

**30. Katero družbo v letu 2003 je prevzel Poslovni sistem Mercator d. d.?**

V letu 2003 je Poslovni sistem Mercator, d. d., začel s postopkom prevzema družbe Živila Kranj, d. d.

**31. Katere deleže v družbah je odprodal Poslovni sistem Mercator d. d. v letu 2003?**

Poslovni sistem Mercator d. d. je v letu 2003 odprodal svoje deleže v naslednjih družbah:

* Trgoavto, d. d.,
* M-KŽK, d.o.o., in
* MDK, d. d.

**32. Za katero družbo gre, če je v letu 2003 Poslovna skupina Mercator d. d. prodala njen 20% lastniški delež?**

V letu 2003 je Poslovna skupina Mercator d. d. prodala 20% lastniški delež v družbi Spar Slovenija, d. o. o.

**33. Katera nova družba je bila v letu 2003 ustanovljena v Bosni in Hercegovini?**

V letu 2003 je bila ustanovljena nova družba v Bosni in Hercegovini Mercator – BH, d.o.o.

**34. Kateri družbi sta bile v letu 2003 pripojeni k Poslovni skupini Mercator d. d.?**

K Poslovni skupini Mercator d. d.[[3]](#footnote-3) pa sta bili pripojeni družbi Žana, d. d., in Emona Merkur, d. d.

**35. Kaj lahko razberem iz spodnjih poslovnih kazalnikov skupine Mercator?**

Mercator tako od leta 1997 zaznamujejo poslovni kazalniki uspešnosti in rasti, kar je razvidno tudi iz spodnje tabele:

\* Brez knjigovodskega prevrednotenja

\*\* Tržni delež na slovenskem trgu

**36. Katere so značilnosti trgovske družbe Mercator – Velpro, d.o.o., Mercator trgovina Slovenija?**

Mercator – Velpro, d.o.o. je nespecializirana trgovina na debelo z živili, pijačami, tobačnimi izdelki

**37. Katere so značilnosti družbe Mercatorja IP, invalidsko podjetje, d.o.o.?**

Družba Mercator IP, d.o.o., v okviru svojih dejavnosti pokriva dva vsebinska sklopa, to sta proizvodni in storitveni segment dejavnosti (<https://www.mercator-ip.si/>).

**38. Katere so značilnosti družbe M-Energija, d.o.o.?**

Maxen je avtomatski bencinski servis, ki obratuje 24 ur na dan in 7 dni v tednu (24/7) in ne potrebuje osebja (<https://www.maxen.si/>)

**39. Katere so značilnosti družbe Mercator Maxi, d.o.o.?**

V letu 2002 je Mercator po izteku prevzemne ponudbe za Emono Maximarket postal lastnik 98,69-odstotnega deleža te družbe.

**40. Katere so značilnosti družbe Platinum - C, d.o.o.?**

Platinum – C je družba za upravljanje z nepremičninami.

**41. Katere so značilnosti trgovske družbe v tujini: Mercator – H, d.o.o. iz Hrvaške?**

Mercator – H, d.o.o. opravlja dejavnost trgovine na drobno v pretežno prehrambenih nespecializiranih prodajalnah in v specializiranih prodajalnah z neprehrambenim blagom na področju Hrvaške.

**42. Katere so značilnosti trgovske družbe v tujini Mercator – S, d.o.o.?**

Mercator – S, d.o.o. opravlja dejavnost maloprodaje in tudi veleprodaje na področju Srbije.

**43. Katere so značilnosti trgovske družbe v tujini M – Rodić, d.o.o.?**

M – Rodić, d.o.o. je bila ustanovljena leta 2006 v sklopu strateškega povezovanja družbe Mercator, d. d., in Holdina Rodić M & B, d.o.o. Družba razvija zelo močno verigo hipermarketov v Srbiji pod blagovno znamko Megamarket (<https://www.roda.rs/>)

**44. Katere so značilnosti trgovske družbe v tujini Mercator – BH, d.o.o.?**

Mercator – BH, d.o.o. opravlja dejavnost maloprodaje na področju Bosne in Hercegovine.

**45. Katere so značilnosti trgovske družbe v tujini Mercator – Mex, d.o.o.?**

Mercator – Mex, d.o.o. je bila ustanovljena leta 2007 v sklopu strateškega povezovanja družbe Mercator, d. d., in družbe MEX, d.o.o., Podgorica. Cilj družbe Mercator – Mex, d.o.o., je razvoj trgovskih centrov in trgovin po celotnem območju Črne gore ter postati eden vodilnih trgovcev na področju Črne gore.

**46. Katere so značilnosti trgovske družbe v tujini Mercator – Makedonija, d.o.o.?**

Mercator – Makedonija, d.o.o. je bila ustanovljena leta 2005 z namenom opravljanja trgovske dejavnosti na trgu Makedonije.

**47. Katere so značilnosti netrgovske družbe Mercator – Emba, d. d.?**

Mercator – Emba, d. d. je ena izmed vodilnih družb v slovenski prehabeni industriji. Ukvarja se s predelavo kave, proizvodnjo kakavovih instantnih napitkov, desertnih prelivov in ekstrudiranih izdelkov. Z verigo Santana Coffe Sho je svojo dejavnost razširila tudi na področje gostinstva.

**Katera dva dogodka sta dogajanje na slovenskem trgu močno zaznamovala, ki imata neposreden vpliv na poslovanje Skupine Mercator?**

Leta 2005 sta dogajanje na slovenskem trgu zaznamovala predvsem dva dogodka, ki imata neposreden vpliv na poslovanje Skupine Mercator: sprememba zakona o trgovini glede nedeljskega in prazničnega obratovalnega časa prodajaln (zaprtje trgovin ob nedeljah in praznikih) in prihod tuje diskontne verige na slovenski trg, s čimer se je še dodatno povečala konkurenčnost na trgu.

**Kdo je prevzel upravljanje družbe Poslovni sistem Mercator v letu 2005?**

Upravljanje družbe Poslovni sistem Mercator, d. d. je prevzela 4-članska uprava pod vodstvom Žige Debeljaka.

**48. Kdo je v letu 2014 svoj delež v Mercatorju d. d. prodal Agrokorju?**

Konzorcij prodajalcev približno 53-odstotnega deleža Mercatorja (Pivovarna Laško, Pivovarna Union, Radenska, NLB, NKBM, Gorenjska banka, Prvi faktor-Faktoring, Banka Koper, Hypo Alpe-Adria Bank, NFD, Banka Celje in NFD holding) svoj delež prodal Agrokorju.

**49. Koliko denarja je konzorcij prodajalcev prejel za prodajo 53-odstotnega deleža v Mercatorju?**

Konzorcij prodajalcev je prejel 172 milijonov evrov oz. 86 evrov na delnico. Levji delež kupnine, 76 milijonov evrov, je šel v roke treh družb iz skupine Laško, s čimer so se Laščani pomembno razdolžili.

**50. Po kakšni ceni za delnico je Agrokor odkupil preostali delež v Mercatorju in svoje lastništvo povečal na 81 odstotkov?**

Agrokor je nato po ceni 86 evrov za delnico objavil ponudbo za odkup preostalega deleža v Mercatorju in svoje lastništvo povečal na 81 odstotkov

**51. Koliko je Agrokor odštel za celotni delež v Mercatorju?**

Agrokor je za celotni delež v Mercatorju odštel 261,5 milijona evrov.

**52. Komu je Mercator v letu 2018 prodal 10 trgovskih centrov v Sloveniji?**

Leta 2018 je Mercator Supernovi prodal 10 trgovskih centrov v Sloveniji

**53. Katere trgovske centre bo prevzela Supernova?**

Supernova bo prevzela trgovske centre Ajdovščina, Celje, Jesenice, Koper I, Kranj Primskovo, Kranj Savski otok, Ljubljana Šiška, Postojna, Novo mesto in Slovenj Gradec.

**54. Koliko je Supernova odštela Mercatorju za nakup 10 trgovskih centrov v Sloveniji?**

Prodajna pogodba, katere vrednost je 116,6 milijona evrov

**55. Kaj predvideva prodajna pogodba glede prodaje 10 trgovskih centrov v Sloveniji?**

Mercator bo dolgoročno najel dele centrov, v katerih izvaja svojo osnovno dejavnost. S pogodbo si je Mercator zagotovil najemno pogodbo za dobo 15 let z možnostjo podaljšanja najemne pogodbe za nadaljnjih 15 let pod enakimi pogoji.

**56. Kaj se bo zgodilo v letu 2021 z Mercatorjem po sklepu skupščine Fortenove, ki je naslednice Agrokorja (nekdanji lastnik Mercatorja)?**

Skupščina naslednice finančno nasedlega Agrokorja, Fortenove, je sklenila, da bo prek poplačila dolgov do bank Mercator po številnih zapletih kmalu lahko prešel s finančno nasedlega Agrokorja pod njeno okrilje.

**57. Katere trgovske blagovne znamke spadajo pod okrilje Mercatorja v letu 2021?**

Mercatorjeve trgovske blagovne znamke v letu 2021 so (kliknite [tukaj](https://trgovina.mercator.si/market/znamke-mercator)):

Mercator (kliknite [tukaj](https://trgovina.mercator.si/market/brskaj#brands=4169;sort=_score;sort-direction=desc;offset=0;is_mc_brand=1;)),

Lumpi (kliknite [tukaj](https://trgovina.mercator.si/market/brskaj#sort=_score;sort-direction=desc;offset=0;brands=4159;is_mc_brand=1;)),

Minute (kliknite [tukaj](https://trgovina.mercator.si/market/brskaj/minute#brands=5729)),

Bio Zone (kliknite [tukaj](https://trgovina.mercator.si/market/brskaj/minute#brands=7580;offset=0)),

Free zone (kliknite [tukaj](https://trgovina.mercator.si/market/brskaj#brands=8958;offset=0)),

Home (kliknite [tukaj](https://trgovina.mercator.si/market/brskaj#brands=7171;offset=0)),

**58. Kateri postopek se je pričel 30. marca 2021?**

V torek, 30. marca 2021, se je začel postopek prenosa delnic Mercatorja na Fortenovo, to je na novi Agrokor.

**59. S čim so zamenjane delnice, ki jih je imela v Mercatorju Sberbanka?**

Delnice, ki jih je imela v Mercatorju Sberbanka, so zamenjane za deleže v Fortenova grupi.

**60: Koliko odstotkov delnic Mercatorja je prenesenih na Fortenovo?**

Na Fortenovo je prenesenih 18,53 odstotka delnic Mercatorja.

**61. Koliko znaša lastniški delež Sberbanke v Fortenovi?**

Lastniški delež Sberbanke se je tako v Fortenovi povečal na 44 odstotkov.

1. Okoli leta 1995 [↑](#footnote-ref-1)
2. Prvi center zgrajen leta 1998 primerljiv s sodobnimi nakupovalnimi centri v Evropi [↑](#footnote-ref-2)
3. Obvladujoča družba [↑](#footnote-ref-3)